**LĒMUMS**

Liepājā

|  |  |
| --- | --- |
| 2023. gada 24. augustā |  Nr.275/9(prot. Nr.9, 11.§) |

Par pašvaldības aģentūras direktoru un

iestādes vadītāja pienākumu izpildītāju

Pamatojoties uz Pašvaldību likuma 10. panta pirmās daļas 10. punktu, Publisko aģentūru likuma 20. panta otrās daļas 4. punktu un 21. panta trešo un ceturto daļu, Liepājas pilsētas pašvaldības aģentūras “Liepājas sabiedriskais transports” direktora amata pretendentu atlases komisijas 2023. gada 14. jūlija sēdes protokolu Nr.2, Liepājas pilsētas pašvaldības iestādes “Komunālā pārvalde” vadītāja Jāņa Neimaņa 2023. gada 16. augusta iesniegumu Nr.3791/2.1.4, un saskaņā ar Liepājas pilsētas pašvaldības iestādes “Komunālā pārvalde” vadītāja vietnieka Mārtiņa Jākobsona 2023. gada 17. augusta iesniegumu Nr.3832/2.1.4, Liepājas valstspilsētas pašvaldības dome **nolemj:**

1. Iecelt ar 2023. gada 1. septembri par Liepājas pilsētas pašvaldības aģentūras “Liepājas sabiedriskais transports” direktoru Jāni Neimani uz pieciem gadiem, atceļot viņu ar 2023. gada 31. augustu no Liepājas pilsētas pašvaldības iestādes “Komunālā pārvalde” vadītāja pienākumu izpildes.

2. Iecelt ar 2023. gada 1. septembri par Liepājas pilsētas pašvaldības iestādes “Komunālā pārvalde” vadītāja pienākumu izpildītāju līdz brīdim, kad Liepājas valstspilsētas pašvaldības dome ir lēmusi par jauna vadītāja iecelšanu amatā, Liepājas pilsētas pašvaldības iestādes “Komunālā pārvalde” vadītāja vietnieku Mārtiņu Jākobsonu.

3. Liepājas valstspilsētas pašvaldības izpilddirektors ir atbildīgs par lēmuma un ar to saistīto darbību izpildi.

|  |  |
| --- | --- |
| Priekšsēdētājs | Gunārs Ansiņš |
| Nosūtāms: | Pašvaldības izpilddirektoram, Personāla daļai, pašvaldības aģentūrai “Liepājas sabiedriskais transports”, Komunālajai pārvaldei |